[{"text_idx": "#000001", "text": "Saluton verduloj! La printempo jam alproksimig\u0302as freneze varme! En Madrido la temperaturoj nunaj atingas 21 gradojn en, teorie, vintra sezono ankorau\u0306! Mi kutime c\u0302iuvespere eliras piedmars\u0302i kelkajn kilometrojn kaj la korpo petas al mi ion refres\u0302igan. Tamen, la kutimaj industriaj refres\u0302igaj\u0302oj estas plenaj de sukero kaj kemiaj\u0302oj kiujn mi volas c\u0302iel eviti. Kial do, ne fari moh\u0302iton kun, kiel eble plej naturajn ingrediencojn? Mi ne trinkas alkoholon, mi estas \u2018radikala\u2019 abstemiulo kaj neniam trinkis moh\u0302iton, kio estas vers\u0302ajne unu el la plej konataj trinkaj\u0302oj de Kubo, mia naskig\u0302lando. Tial do, bona kialo fari g\u0302in!"}, {"text_idx": "#000002", "text": "250 ml da gasakvo1 limeokelkaj mentofoliojStevia sukero au\u0306 Agav-siropo*Glacio"}, {"text_idx": "#000003", "text": "Unue tranc\u0302u duone la limeon kaj el g\u0302i tranc\u0302u rondpecon. Poste la ceteron dispecigu en ne tro etajn pecojn. Aldonu g\u0302in en glaso vitra, travidebla, kun la ment-folioj. Lasu kelkajn (prefere en branc\u0302eto) por fina ornamo.La glacion diserigu. Mi mem metas g\u0302in en plastan sakon kaj frakasas g\u0302in kontrau\u0306 la plankon kaj se dau\u0306re g\u0302i grandas, mi fine batas per io peza. (sovag\u0302a maniero, jes, mi konscias \ud83d\ude42 Sed ne lasu g\u0302in tro fajna)Nun aldonu la glacion al la glaso, ke g\u0302i kovru g\u0302in. Sekve la gasakvon kaj la Agav-siropon. Per kulero au\u0306 simila ilo delikate kirlu de malsupre supren por ke la likvaj\u0302oj miksig\u0302u.Ornamu per mentbranc\u0302eto surpinte kaj la limea rondpeceto kiel rado c\u0302e la rando. Kaj ek al trinkado!\nJen trinkaj\u0302o refres\u0302iga, senalkohola kaj kun malmultaj kalorioj. Tiel do, vi rajtas trinki c\u0302iom kiom vi volos!"}, {"text_idx": "#000004", "text": "*Se vi ne trovas stevion au\u0306 agavsiropon, ankau\u0306 povus esti kun bruna sukero, nerafinita se eble."}, {"text_idx": "#000008", "text": "Farc\u0302itaj melongenoj lau\u0306 armena maniero"}, {"text_idx": "#000010", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]